અમદાવાદ : ભાવસાર હોસ્ટેલ પાસેની ડીપી સ્કૂલમાં વોટર કૂલરનો કરંટ લાગવાથી બીજા ધોરણમાં અભ્યાસ કરતા હર્ષિલ સોનીનું મોત નિપજ્યું હતું. આ મુદ્દે જિલ્લા શિક્ષણાધિકારી દ્વારા શાળાને નોટિસ ફટકારવામાં આવી હતી. ડીઇઓએ શાળા સંચાલકને બે દિવસમાં જવાબ રજુ કરવા માટેની તાકીદ કરી છે. આજે હર્ષિલનાં પરિવાર સહિત મોટા પ્રમાણમાં વાલીઓનાં ટોળાએ શાળા પર આવીને હોબાળો મચાવ્યો હતો. વાલીઓ દ્વારા શાળામાં પણ તોડફોડ કરવામાં આવી હતી.